Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 629

5. A zárójelentés tartalma az alábbi 5.1. A vizsgálat, a vizsgálati és összehasonlító-anyag azonosítása: 5.1.1. a vizsgálat pontos megnevezése; 5.1.2. a kísérleti anyag azonosítása kóddal vagy névvel (CAS szám, biológiai jellemzők stb.); 5.1.3. az összehasonlító-anyag azonosítása névvel; 5.1.4. a kísérleti anyag jellemzése, beleértve a tisztaságot, stabilitást és homogenitást. 5.2. A megbízó és a vizsgálóhely adatai: 5.2.1. a megbízó neve és címe; 5.2.2. a vizsgálóhelyek és vizsgálati helyszínek neve és címe; 5.2.3. a vizsgálatvezető neve és címe; 5.2.4. a helyi vizsgálatot végző neve és címe, valamint a vizsgálat mely fázisaiban vettek részt; 5.2.5. azoknak a közreműködő kutatóknak a neve és címe, akik a zárójelentéshez részjelentéseket szolgáltattak. 5.3. Időpontok: 5.3.1. a kísérlet kezdetének és befejezésének időpontja. 5.4. Nyilatkozat: 5.4.1. a minőségbiztosítás nyilatkozata tartalmazza az elvégzett helyszíni ellenőrzéseket, azok időpontját — beleértve, hogy mely fázisokat ellenőriztek —, a vizsgálat vezetőjének és a helyi vizsgálatokat végzőnek küldött inspektori jelentéseket az inspekciók eredményéről dátummal ellátva; ez a nyilatkozat szintén a zárójelentés és a nyers adatok összefüggéseit erősíti meg. 5.5. Az anyagok és a kísérleti módszerek leírása: 5.5.1. az alkalmazott módszerek és anyagok leírása; 5.5.2. hivatkozás az OECD vagy más vizsgálati irányelvekre. 5.6. Eredmények: 5.6.1. az eredmények összefoglalása; 5.6.2. a vizsgálati tervben megkívánt összes információ és adat; 5.6.3. az eredmények bemutatása, beleértve a számításokat és statisztikai módszereket; 5.6.4. az eredmények értékelése és megvitatása, valamint — ahol lehet — a levont következtetések. 5.7. Tárolás (archiválás): 5.7.1. annak a helynek a megnevezése, ahol a vizsgálati tervet, a vizsgálati és összehasonlító-anyagok megfelelő mennyiségét, a vizsgálat során keletkező mintákat, a nyers adatokat és a zárójelentést tárolják.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes